**Hévíz Balaton Airport Kft.**



**2017. első félévi üzleti jelentés**

**T A R T A L O M J E G Y Z ÉK**

|  |  |
| --- | --- |
| A Hévíz-Balaton repülőtér turisztikai jelentősége | 3. |
| A repülőtér 2017.első félévi forgalma, célállomásai | 4. |
| Utasforgalom | 4. |
| A Hévíz-Balaton Airport Kft. 2017. első félévi gazdálkodása mellékletek   * mérleg „A” változat * Eredménykimutatás * Független könyvvizsgálói jelentés | 5-6. |
| A Hévíz-Balaton Airport Kft. 2017. első félévi pénzügyi teljesítménye a belső analitikus nyilvántartások alapján | 7-11 |
| A Hévíz-Balaton Airport Kft. 2017. első félévet érintő támogatásai | 12. |
|  |  |

**A Hévíz-Balaton repülőtér turisztikai jelentősége:**A repülőtér 100 km-es körzetében megtalálható Hévíz, Zalakaros,Sárvár, valamint Bükfürdő, mely városok vendégforgalmának jelentős része külföldről érkező, átlag 10 napos tartózkodási idővel bíró gyógyvendég.

10 km-re a repülőtértől a Balaton térsége a nyári időszakban szezonálisan jelent keresletet az üdülő vendégek irányából. A térség ket legjelentősebb vendégforgalmat lebonyolító városai Siófok és Balatonfüred. A Balaton külföldi vendégforgalmának legnagyobb része szintén Németországból utazik a térségbe, így számukra is kedvező alternatíva a légi közlekedés.   
A régióba érkező vendégek számának növeléséhez és nemzetiségi összetételének további szélesítéséhez elengedhetetlen egy nemzetközi repülőtér. A légitársaságok statisztikái egyértelműen mutatják, hogy a repülés egyre több ember számára válik napról napra elérhetővé, és ezen közlekedési ágazat egyre nagyobb szerepet játszik a turizmus fejlesztésében.  
Acélállomásra (jelen esetben Hévíz) érkezők költéséből elsősorban közvetlenül és közvetve is részesülnek az alábbiak:  
**Közvetlenül:**

* + Szálláshely-szolgáltatók
  + Vendéglátóhelyek
  + Kiskereskedők (élelmiszer és ajándék)
  + Szabadidős tevékenységek
  + Közlekedési vállalkozások és
  + Vonzerők (pl. fürdőszolgáltatások, múzeumok, állatpark) üzemeltetői, illetve
* **Közvetve:**
  + Önkormányzati adóbevételek (pl. idegenforgalmi adó és az ahhoz kapcsolódó állami kiegészítés vagy iparűzési adó mértéke) formájában
  + A kapcsolódó vállalkozások által foglalkoztatottak száma alapján
  + A turisztikai szolgáltatók és a vonzerők üzemeltetőinek beszállítói kapcsolatait vizsgálva (főként azokat, amelyek forgalomarányosan változnak).

A repülőtér közvetlen környezetére valamint a központi költségvetésre gyakorolt hatását egy külön tanulmány vizsgálja.

60 percen belül

90 percen belül

120 percen belül

180 percen belül

**A repülőtér 2017. első félévi forgalma, célállomásai:**

A Hévíz-Balaton repülőtérről 2017első félévében az alábbi városokba/városokból közlekedtek rendszeresen légijáratok

* Moszkva (csak újévi charter járat)
* Frankfurt
* Düsseldorf
* Berlin
* Hamburg
* Erfurt
* Lipcse
* Drezda
* Prága

|  |  |  |  |
| --- | --- | --- | --- |
|  | **Év** | **2016/I.félév** | **2017/I.félév** |
| **Statisztikai forgalom** | **Érkezett gépek száma-külföld** | **317** | **292** |
| **Érkezett gépek száma-belföld** | **102** | **64** |
| **Indult gépek száma-külföld** | **303** | **280** |
| **Indult gépek száma-belföld** | **115** | **73** |
| **T/G darabszám** | **150** | **93** |
| **Összes gépszám** | **421** | **364** |
| **Összes műveletszám** | **1888** | **1871** |
| **Érkezett személyzet száma** | **714** | **611** |
| **Indult személyzet száma** | **715** | **608** |
| **Összes személyzet száma** | **1429** | **1219** |
| **Érkezett utasok száma** | **3173** | **2964** |
| **Indult utasok száma** | **3016** | **2284** |
| **Összes utas (kereskedelmi és magán)** | **6189** | **5248** |
| **Érkezett áru (kg)** | **0** | **0** |
| **Indult áru (kg)** | **11268** | **0** |
| **Összes árumozgás (kg)** | **11268** | **0** |

A repülőtéren 2016 első félévében **4377**nagygépes kereskedelmi utas fordult meg. A sport és üzleti célú repülések utasaival együtt összesen **5248** fő volt a repülőtér forgalma. Ehhez még hozzájön a sport, áruszállító és az üzleti célú repülések személyzete, akik szintén jellemzően eltöltenek itt 1 vagy több napot.  
A repülőtér teljes személyforgalma **2017 első félévében**a személyzetekkel együtt összesen: **6467 fő**volt.

Ez **1151 fős**forgalom elmaradás a 2016 első félévi forgalomhoz viszonyítva.

**A forgalomcsökkenés okai:**Orosz charter járatok: A repülőtér 2017-es úticél tervezetében szerepelő moszkvai járatot üzemeltető UTAIR légitársaság 2017 első negyedévében napi menetrendszerinti járatot indított Bécsbe, így a sármelléki járattal Önmagának teremtett volna konkurenciát. A légitársaság ezen okból a charter járat árait az utazási irodák által már el nem fogadható szintre emelte. Ugyanakkor más érdeklődő légitársaságok Moszkva-Hévíz közti üzemeléséhez hozzájárulását nem adta meg.  
A repülési jog egyenlőre a UTAIR légitársaság kezében van Orosz oldalról még több mint 1 évig.  
Más kinti székhelyű légitársaság csak a beleegyezésük mellett üzemelhetne.

A kiutazó antalyai charter járatok tavaly év közepén a törökországi merényletek miatt kerültek leállításra. A járatokat szervező utazási iroda azonban az idei évre az útvonal újra indítását tervezte.  
A szezon kezdetére azonban kiderült, hogy az iroda komoly anyagi gondokkal küzd, ezért repterünkről járataikat el sem indították, majd pár héttel később az iroda csődöt jelentett. Mivel innen induló járataikat el sem indították, így a repteret az iroda csődjével összefüggésben kár nem érte.

Az izraeli beutazó járatokról továbbra is folynak az egyeztetések, de elérhető légitársaság az idei évre már nem volt. Az izraeli légitársaságoknak szabad kapacitása csak November hónaptól, szezonon kívül lesz legközelebb.

A sport és üzleti célú repülés forgalma az előző év hasonló időszakához képest minimális visszaesést mutat, azonban ez elsősorban a tavaszi, kora nyári kedvezőtlen időjárásnak tudható be, hisz a sport és szabadidős repülés jelentős mértékben függ a pillanatnyi időjárási helyzettől.

**A Hévíz-Balaton Airport Kft. 2017 első félévi gazdálkodása:**

**A Hévíz-Balaton Airport Kft. 2017 első félévi gazdálkodási adatai jelen beszámoló mellékleteként kerülnek benyújtásra az alábbiak szerint:**

* **Normál egyszerűsített éves beszámoló**
  + **Mérlege „A” változat (1. melléklet)**

Az eszközök és források egyező főösszegben 141.153 ezer forintban lett megállapítva. A befektetett eszközök állományában minimális csökkenés állapítható meg, mely elsősorban az értékcsökkenésből adódik. A forgóeszközök állományában jelentős emelkedés történt, mintegy 72 millió forint összegben, ami nagyon kedvező a társaság szempontjából. A követelések állománya 26 millió forinttal emelkedett és a készpénzállomány 46 millió forinttal, ez utóbbiban a kedvező irányba történő elmozdulást a 2017. június 27-én utalt 90 millió forintos állami támogatás eredményezte. A főkönyvi könyvelésben rendezésre került az előző évi 61.975 ezer forint aktív adóbeli elhatárolás, így a félévi adat csak 181 ezer forint.

A forrásoknál a saját tőke összege 5.265 ezer forinttal csökkent ezt elsősorban az első félévi negatív eredmény miatt történt.

A kötelezettségek állománya emelkedett, melyet elsősorban a szállítói állomány mintegy 14 millió forinttal történő növekedése jelentette. A gazdasági társaság a június 27-én kapott támogatásból nem tudta még a szállítói állományából rendezni a számlák utalását.

* + **Eredmény kimutatás „A” változat (2. melléklet)**

Az értékesítés nettó árbevétele 65.434 ezer forintra teljesült a főkönyvi könyvelés szerint. Az üzleti terv szerint ez éves szinten 172 millió forint összegben került tervezésre, így megállapítható, hogy ez a bevétel a gazdasági társaságnál jelentősen alulteljesült az időarányoshoz képest. A reptér elsősorban a második félévben teljesít nagyobb gép és utasforgalmat, de várhatóan a tervezett szintet nem fogja tudni teljesíteni. Az egyéb bevételek 104.882 ezer forintra teljesültek. Ebből 90 millió forint a központi költségvetési támogatás és a tulajdonos által biztosított 50 millió forintból csak 14 milli forint került a 2017. évi kiadásokra elszámolva, 36 millió forint a 2016. évi szállítói állományra lett elszámolva. A második félévben a tulajdonostól nincs tervezve további támogatás és nem ismert, hogy a központi költségvetés tud e további forrást biztosítani a reptérnek. Az üzleti tervben az egyéb bevételen 200 millió forint került tervezésre, melyből 172 millió forint származott volna központi költségvetésből

Anyagjellegű és személyi ráfordításokra a társaság az üzleti tervben az első hat hónapra 193.717 ezer forint kiadással tervezett. A teljesítés ennél lényegesen alacsonyabb csak 86 %-os. A társaság a személyi jellegű kiadásoknál és a szakértőknél a féléves tervezett forráskeretet használta fel, ugyanez állapítható meg az őrzés védelem, légiforgalmi szolgáltatásnál, bérleti díjnál. Jelentős kiadási megtakarítás a karbantartásnál 27 millió forint, míg a beszerzéseknél 13 millió forint

állapítható meg. Ennek oka az, hogy a gazdasági társaság a rendelkezésre álló források figyelembevételével vállalt kötelezettséget. Természetesen ennek az a kedvezőtlen hatása lesz, hogy karbantartások maradnak el, illetve esetleg fontos beszerzések nem valósulnak meg.

A gazdasági társaság a 2017. első félévi üzleti évet 5.265 ezer forint negatív eredménnyel zárta.

A reptér a második félévben takarékossági intézkedések mellett csak saját bevételéből nem tudja rendezni a működéshez szükséges kötelező kiadásokat. Az üzleti terv szerint ehhez legalább 180 millió forint saját bevételt kell teljesíteni a második félévben, mellyel tudná fedezni a kieső központi forrást.

* + **Független könyvvizsgálói jelentés (3. melléklet)**

A társaság könyvvizsgálója a Hévíz-Balaton Airport Kft 2017. első félévi egyszerűsített éves beszámolóját felülvizsgálta és megállapította, hogy az valós képet ad a Társaság 2017. június 30-án fennálló vagyoni és pénzügyi helyzetéről.

**A Hévíz-Balaton Airport Kft. 2017első félévi pénzügyi teljesítményea belső analitikus nyilvántartások alapján.**(Jelen táblázatok minden, a repülőtér működése során felmerült és könyvelésre került befogadott és kiállított számlát tartalmaznak)

**Bevételek 2017 első félév**  


**Kereskedelmi Üzemanyag eladás**

**Üzemi bevételek éves alakulása:**A Kft. 2017első félévi, üzemanyag eladástól mentes, üzleti bevételei a tervezett **60,784,889.- forint** helyett, attól **19,709,921.- forinttal** elmaradva **41.074.968.- forintra** teljesült.

A Németországból érkező járatok, a tervezetnél némileg kevesebb bevételt hoztak. Ez köszönhető a légitársaság és ezzel összefüggésben a repülőgép típusváltásnak, melynek kisebb a felszálló tömege és így a repülőtérivalamint kiszolgálási díjai is.Az üzleti terv a tavalyi év árai alapján készült, ahol a légitársaság a korábban csődbe ment másik cég szerződött árai alapján lett kiszolgálva. Az idei évre azonban, figyelembe véve, hogy ígéretüknek megfelelően beindították a prágai járatot, megkapták a kisebb gépre vonatkozó árat. Ezen kiesést a prágai járaton realizált bevétel ellensúlyozza.

A Török kiutazó járatok valamint az izraeli beutazó járat elmaradása okozta a legjelentősebb kiesést. Ezen járatok elmaradása a bérleti díjak elmaradását is magával hozta.

A karácsonyi Orosz charter lánc 2. járatát időjárási okok (ónos eső) miatt kellett törölni.

A tervezettől némileg elmaradva, kevesebb bevételt jelentettek a sport, magán és üzleti célú egyéb repülésekből származó bevételek, mely az időjárási körülmények miatti időszakos téli kényszerű zárásnak, illetve a kedvezőtlen tavaszi hétvégéknek köszönhető.

**Kereskedelmi üzemanyag eladás:**A repülőtér üzemanyag forgalmazásának a tervezettől történő elmaradása a kieső forgalomnak, valamint az üzemanyag árak további csökikenésével magyarázható. A korábbi eladási árainkat, összhangban a beszerzési árak csökkenésével, mérsékelnünk kellet, fenntartva a korábbi haszonkulcsot, mely így literre vetítve kisebb hasznot eredményez.

**Kiadások 2017 első félév.**

**Kereskedelmi üzemanyag beszerzés 2017 első félév**

**Üzemi kiadások éves alakulása:**A Kft. 2017első félévi, üzemanyag beszerzéstől mentes, üzleti kiadásai a tervezett**193.717.244.- forint** helyett, attól **35,484,913.- forinttal** kedvezőbben, **158.232.331.- forintra** teljesült.

**Jelentősebb többlet kiadások a tervezethez képest**:

* Őrzés védelem: Az árak a korábbi évekhez képest nem változtak, de megváltozott a számlázás dátumokkal kapcsolatos rendje, így az analitikus nyilvántartásban, mely nem a könyvelői szempontokat követi, január hónapra 2 számla került feljegyzésre a számlán szereplő teljesítési idő alapján. Azonban ez a második félévben kiegyenlítődik.
* Ügyvéd, ügyvitel: Könyvelő iroda általi, az alapszerződés kereteibe nem tartozó adatszolgáltatás díja
* Közmű: Külső területen, de már mért vízvezeték szakaszon történt elfagyás valamint a hosszantartó hideg miatti magasabb gázfogyasztás okán léptük túl a tervezett költségeket.

**Megtakarítások:**

A 2017első félévi üzemelés során a korábbi évekhez hasonlóan, bizonyos beszerzéseket és karbantartásokat elcsúsztattunk likvid helyzetünk miatt, valamint költéseinket minden szinten a lehetséges legminimálisabb szintre vittük, a repülésbiztonsági szempontok figyelembe vétele mellett.  
A második félévben azonban az évek óta elmaradt karbantartási és felújítási munkák egy részét kénytelenek leszünk elvégezni, ugyanis 2018 január 01.-től új Uniós szabályozás lép életbe, melytől eltekinteni a Magyar Hatóságoknak sincs lehetősége. A repülőtér üzemeltetési engedélyének megszerzéséhez az elmaradt feladatok jelentős részének végrehajtása elengedhetetlen.

**2017 első félév üzemi eredmény analitika alapján**



A repülőtér üzemi tevékenységéből eredő első féléves eredménye a tervezetnél kedvezőbben alakult köszönhetően a kiadások visszafogásának, azonban ezen költések szükségszerűsége továbbra is fennáll.

Az üzemi eredmény **nem** tartalmazza a támogatásokból származó bevételeket, így nem egyezik meg a féléves eredménykimutatással.

**Hévíz -Balaton Airport Kft. 2017 első félévét érintő támogatásai**

|  |  |  |  |  |  |
| --- | --- | --- | --- | --- | --- |
| **Szerződés száma** | **Szerződés**  **dátuma** | **Támogatás**  **összege** | **Támogatást nyújtó** | **Folyósítás dátuma** | **Megjegyzés** |
| KGO/53-2/2017 | 2017.02.21 | 50.000.000,- | Hévíz Város Önkormányzata | 2017.02.27 | 2016. évre elszámolandó 36.000.000,- Ft  2017. évre elszámolandó **14.000.000,- Ft** |
| LVF/451/2017-NFM | 2017.06.12 | 90.000.000,- | Nemzeti Fejlesztési Minisztérium | 2017.06.27 | 2017. évre elszámolandó **90.000.000,- Ft** |

**Benkő Attila  
Ügyvezető Igazgató  
Hévíz-Balaton Airport Kft.**

Sármellék, 2017. augusztus15.