**ELŐTERJESZTÉS**

**Hévíz Város Önkormányzat Képviselő-testülete**

**2017. augusztus 31-i soros nyilvános ülésére**

**Tárgy:** Hévíz-Balaton Airport Kft. 2017. első félévi beszámolója, mérleg, eredmény kimutatással, könyvvizsgálói jelentéssel

**Az előterjesztő:** Papp Gábor polgármester

**Készítette:** Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást. A gazdasági társaság működését a saját bevételén kívül ez évben is elsősorban a támogatások biztosították.

A saját bevételeket elsősorban az egyes járatokból tud a társaság realizálni. Számos olyan körülmény állhat elő, amivel a reptér előre nem tud tervezni. Így az orosz charter járatok nem Sármellékre érkeznek, hanem Bécsben szállnak le és saját maguknak nem teremtenek konkurenciát. Előre nem volt látható, hogy a törökországi merényletek miatt leállításra kerülnek az antalyai járatok. Egy igazán optimista 2017-re tervezett üzleti tervben számolva volt az előzőleg említett járatokkal, így azok elmaradása nagyon kedvezőtlenül érintette a társaság bevételeit.

A támogatásoknál a társaság 200 millió forinttal számolt az üzleti tervben, melyből az első félévben teljesült 104 millió forint. A tulajdonos által biztosított 50 millió forintból csak 14 millió forintot tudott a társaság 2017. évre elszámolni, 36 millió forint a 2016. évi szállítói állományra lett terhelve. A központi költségvetésből igényelt támogatás 172 millió forint volt, melyből 90 millió forint teljesült. A társaságot nagyon súlyosan fogja érinteni, ha nem lesz további központi támogatás.

A reptér likviditását úgy lehetett az első félévben biztosítani, hogy nem nagy mértékben de szükséges volt likviditási hitelt igénybe venni. A hitel visszafizetésre került, amikor a központi támogatás megérkezett és jelenleg is van a működéshez a társaságnak likvid pénzeszköze.

A második félévben a társaság csak a jelenlegi készleteivel tud számolni és a saját bevételeivel. A saját bevételek ugyanakkor csak részben tudják biztosítani a folyamatos működéshez szükséges forrásokat. A társaságnak ezért várhatóan a második félévben nagyobb összegű likviditási hitelt kell igénybe venni.

A társaság az első félévet 5.265 ezer forint negatív eredménnyel tudta zárni. Év végére a társaságnak mindenképpen pozitív eredmény elérése a cél, hogy a jövő évet biztosabb alapokkal tudja indítani.

Az előterjesztés mellékletét képező beszámoló részletesen indokolja a bevételeket és kiadásokat, valamint indokolja a mérleg és eredmény-kimutatást.

A Felügyelő Bizottság határozata később kerül megküldésre.

A döntéshez egyszerű szótöbbség szükséges.

**I.**

1. **HATÁROZATI JAVASLAT**

(amely a Hévíz-Balaton Airport Kft …../2017. (……….) számú alapítói határozata )

1. Hévíz Város Önkormányzat Képviselő-testülete a Hévíz-Balaton Airport Kft a társaság 2017. első félévi gazdálkodásáról szóló beszámolóját elfogadja. 2017. június 30-i fordulónapnak megfelelően az eszközök és források értékét egyező végösszegét 141.153 ezer forint összegben, valamint az eredményt -5.265 ezer forint negatív eredménnyel jóváhagyja.
2. A Képviselő-testület felkéri Polgármesterét, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2017. szeptember 7.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | ügyvezető igazgató  előterjesztés készítője |  |  |
|  |  |  |  |